สร้างเป้าหมายให้กับชีวิตอาจช่วยอายุยืนยาวขึ้น
เมื่อเร็วๆ นี้นักวิจัยจากวิทยาลัยสาธารณสุขศาสตร์แห่งมหาวิทยาลัยมิชิแกน ในสหรัฐอเมริกาเผยผลวิจัยจากการศึกษาผู้คนจำนวน 6,985 ราย ที่อายุมากกว่า 50 ปีมานานกว่าทศวรรษ พบว่าการมีเป้าหมายในชีวิตมีความเชื่อมโยงอย่างใกล้ชิด กับการเสียชีวิตของผู้คนในสหรัฐอเมริกา,การวิจัยเผยว่า คนมีแนวโน้มที่จะเสียชีวิตในวัยยังไม่มากนัก ถ้ารู้สึกว่าชีวิตของตนมีเป้าหมายน้อยนิด และเป้าหมายนั้นก็คือสิ่งที่พวกเขาคิดว่ามีค่ามากที่สุดต่อตนเอง หลังจากวิเคราะห์ข้อมูลผู้คน 6,985 ราย ที่กรอกแบบสำรวจ 7 รายการในปี พ.ศ.2549 ก็พบความเห็นอย่างหลากหลาย เช่น ตนเองสนุกกับการวางแผนอนาคตและการทำงาน เพื่อทำให้เป้าหมายเป็นจริง หรือบางคนก็เขียนว่า กิจกรรมประจำวันที่ทำอยู่ไม่ใช่สิ่งสำคัญสำหรับตนเลย หรือบางคนก็ไร้ความรู้สึกดีๆกับสิ่งที่ตนพยายามทำในชีวิต บางรายก็คิดว่าตนใช้ชีวิตในแต่ละวันแบบที่ไม่เคยคิดถึงอนาคต ทั้งนี้ คะแนนที่สูงขึ้นจากการสำรวจชี้ให้เห็นถึงเป้าหมายที่ยิ่งใหญ่ในชีวิตของคนเรา,เมื่อเปรียบเทียบกับคนที่มีคะแนนต่ำที่สุดกับผู้ที่ทำคะแนนสูงสุด ก็พบว่า คนที่มีคะแนนต่ำที่สุดมีแนวโน้มน่ากังวลอยู่ 3 ทาง คือ อาจเสียชีวิตได้ถึง 2.43 เท่าเมื่อสิ้นสุดการวิจัย หรือเสียชีวิตจากโรคหัวใจ ระบบไหลเวียนเลือด 2.66 เท่า และอีก 2 เท่าเสียชีวิตจากสภาพระบบทางเดินอาหาร นอกจากนี้การวิจัยอื่นๆยังพบว่าคะแนนการใช้ชีวิตต่ำมีความสัมพันธ์กับระดับที่สูงขึ้นของสัญญาณการอักเสบและฮอร์โมนความเครียดเช่นกัน.
นักวิจัยจากวิทยาลัยสาธารณสุขศาสตร์แห่งมหาวิทยาลัยมิชิแกน ในสหรัฐอเมริกาเผยผลวิจัยจากการศึกษาผู้คนจำนวน 6,985 ราย ที่อายุมากกว่า 50 ปีมานานกว่าทศวรรษ พบว่าการมี เป้าหมายในชีวิตมีความเชื่อมโยง
นักวิจัย,มหาวิทยาลัยมิชิแกน,สหรัฐอเมริกา,ผลวิจัย,เป้าหมายชีวิต,ชื่นชีวิต,ข่าวทั่วไป